Eta (sklandytuvas)
Eta (oficiali pavadinimo rašyba: eta) – Italijoje ir Vokietijoje sukurtas savarankiškai pakylantis dvivietis atviros klasės sklandytuvas su „T“ formos uodega, kurio sparnų mojis yra 30,90 m. XXI a. pirmame ir antrajame dešimtmetyje tai buvo aptakiausias pasaulyje sklandytuvas, kurio aerodinaminis koeficientas siekia 70 (iš 1 km aukščio galima nusklęsti 70 km). Orlaivio pavadinimas kildinamas iš technologijų terminologijos, kur graikiška raidė „eta“ žymi efektyvumą.